  Анжелика Тихонова корреспондент 14-тӥ куарусёнэ Воткаын Пётр Чайковскийлэн музей-юрт котыраз «Осенины» VI элькун шулдыръяськон ортчоз. Со сярысь Удмуртиысь лулчеберетъя министерстволэн «ВКонтакте» мерлыко вотэсысь огиназ ивортэмын. «Осенины» - емышлы, гужемез келянлы но сӥзьылэз пумитанлы сӥзем вашкала ӟуч шулдыръяськон луэ. Со нуналэ Воткаын куноос понна пӧртэм площадкаос ужалозы: шудонъёсты суреданъя, йырси пунонъя но куиськонъя мастер-классъёс возьматозы; ӟуч шудонъёсын но эктонъёсын тодматозы; сӥзьыл пӧрамъёсъя вожвылъяськон ортчытозы; Воткаысь, Вотка ёросысь, Чайковскийысь но Ижкарысь творчествоя коллективъёс шулдыртозы; губиосын адӟытон радъялозы но трос мукетсэ. Ужрадэ вань мылкыд карисьёсты ӧтё. Кутсконэз 11 часын. Тегъёс: Лулчеберет Удмуртия Чайковский сӥзьыл Вотка  